Školsko šarenilo

Na današnji dan svakakve maske šeću

danas tužan sigurno biti neću.

Od životinja do čovjeka

ovaj karneval pamtit će se dovijeka.

U razredu mome

svi nose maske po svome.

Na današnji dan svakakve maske šeću

danas tužan sigurno biti neću.

 Anteo i Borna, 6.b

Školski maskenbal

Danas vidjeh mnogo maska,

od mačaka do hipija.

Danas ružnih maska nema,

veselje se sprema.

U naš razred stigla vila,

zelenih, velikih krila.

Policajci su na sve pazili,

smijehom nas zarazili.

Vještice su sve začarale

i sve nas prevarile.

Maškare, maškare,

ah te maškare!

 Linda i Lara, 6.b

Svijet veselja

Maškare, maškare

u školu su stigle.

Šarene, vesele i lijepe

svašta su živog vidjele.

Od mačka do spačka,

od vilenjaka do čarobnjaka.

Od vještica i vila

do strašnih zlobnih sila.

Sad kad su otišle

i zimu otjerale,

velike i male

razveselile.

 Lea i Reana, 6.b

Maškare, što mogu maškare

Stjuardesa je s aviona sišla

Pa našu školu obišla.

Zvončica je s papira pobjegla,

A Pepeljuga sestrama odbjegla.

Hipi je mir poklanjao

Dok je mačak na knjizi sanjao.

Iz kaveza je lav iskočio,

A leopard u našu školu kročio.

Kineskinja je došla iz Kine,

Prohodale su jagodice fine.

Dečko je cura postala,

Čudovišta su kod nas gostovala.

Mačka je mišu pružila ruku,

Kapetan je zbog nas napustio luku.

Kraljevi su stigli iz davnine,

Uz klaunove zabava nikada ne gine.

U školi je vladalo ludilo,

Za kostimima se nije žudilo!

 Gaia i Tamara, 6.b